
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 314
                                                            din 24 noiembrie 2022
privind aprobarea administrării în regim silvic a fondului forestier aflat în proprietatea privată a Municipiului Sighișoara, de către Regia Naţională a Pădurilor – Romsilva, prin Direcţia Silvică Mureş  
Consiliul Local al Municipiului Sighişoara, întrunit în ședință ordinară,
 
Luând act de proiectul de hotărâre, înregistrat cu nr. 38.665/22.11.2022 şi la Consiliul Local Sighișoara cu nr. 39.580/23.11.2022, de referatul de aprobare, înregistrat cu nr. 38.662/22.11.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 46/2008, Codul Silvic, republicată, cu modificările şi completările ulterioare, cu precădere cele ale art. 10  alin. (1) din aceasta, potrivit cărora este obligatorie administrarea sau, după caz, asigurarea serviciilor silvice pentru întregul fond forestier naţional, indiferent de forma de proprietate, prin ocoale silvice;

Având în vedere faptul că la data de 31.12.2022, contractul de servicii silvice nr. 5.173 din 12.12.2012, încheiat între Regia Naţională a Pădurilor – Romsilva, prin Direcţia Silvică Mureş, în calitate de executant și Municipiul Sighișoara, în calitate de beneficiar, contract prin care Direcţia Silvică Mureş - Ocolul Silvic Sighişoara se obligă să administreze în regim silvic fondul forestier proprietate a Municipiului Sighişoara, încetează prin ajungere la termen;
Având în vedere faptul că Ocolul Silvic Sighişoara a înaintat Municipiului Sighişoara adresa nr. 8.481/28.10.2022, înregistrată la Municipiul Sighișoara cu nr. 34.803/01.11.2022, prin care Regia Naţională a Pădurilor – Romsilva – Direcţia Silvică Mureş anunţă faptul că încetează Contractul de servicii silvice nr. 5.173 din 12.12.2012 şi înaintează noul model de contract - cadru de administrare a fondului forestier propus de Regia Naţională a Pădurilor – Romsilva, în vederea analizării, aprobării şi ulterior a semnării unui nou contract pentru perioada deceniului următor, respectiv 01.01.2023 - 31.12.2032; 
Având în vedere Raportul de specialitate al Biroul Public Cadastru, Topometrie și Administrare Terenuri Agricole și Forestiere, înregistrat cu nr. 38.667/22.11.2022, prin care se propune aprobarea administrării în regim silvic a fondului forestier aflat în proprietatea privată a Municipiului Sighișoara, de către Regia Naţională a Pădurilor – Romsilva, prin Direcţia Silvică Mureş;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „b” și lit. „c”, alin. (4) lit. „e”, alin. (6) lit. „b” și alin. (14), art. 139 alin. (1), alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ş T E:

Art. 1. (1) Se aprobă administrarea, în regim silvic, a fondului forestier aflat în proprietatea privată a Municipiului Sighişoara, pe durata de valabilitate a amenajamentului silvic, respectiv 01.01.2023 - 31.12.2032, de către Regia Naţională a Pădurilor – Romsilva – Direcţia Silvică Mureş, prin Ocolul Silvic Sighișoara.

(2) Regia Naţională a Pădurilor – Romsilva – Direcţia Silvică Mureş prin Ocolul Silvic Sighişoara va administra în regim silvic, în baza Legii nr. 46/2008, Codul Silvic, republicată, cu modificările şi completările ulterioare, precum şi a altor reglementări în vigoare, suprafaţa de 2.894,31 ha fond forestier aflat în proprietatea Municipiului Sighişoara. 
Art. 2. Administrarea în regim silvic, a fondului forestier aflat în proprietatea Municipiului Sighişoara, pe durata de valabilitate a noului amenajament silvic, respectiv 01.01.2023 - 31.12.2032, se va face în baza unui contract - cadru de administrare care se încheie între Regia Naţională a Pădurilor – Romsilva prin Direcţia Silvică Mureş, reprezentată de Ocolul Silvic Sighişoara, în calitate de prestator şi Municipiul Sighişoara, proprietarul fondului forestier, în calitate de beneficiar, potrivit Anexei la prezenta hotărâre. 

Art. 3. Se mandatează Primarul Municipiului Sighişoara pentru semnarea contractului - cadru de administrare în sensul celor prevăzute în prezenta hotărâre coroborate cu prevederile Legii nr. 46/2008, Codul silvic, republicată, cu modificările şi completările ulterioare, precum şi a altor reglementări în domeniu.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Public Cadastru, Topometrie și Administrare Terenuri Agricole și Forestiere, Biroul Buget, Contabilitate, Salarizare – Direcția Economică din cadrul Municipiului Sighişoara şi Direcţia Silvică Mureş prin Ocolul Silvic Sighişoara.
Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Groza Tudorel - Claudiu 
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Biroul Buget, Contabilitate, Salarizare – Direcția Economică;

  2 ex. Direcţia Silvică Mureş prin Ocolul Silvic Sighişoara.
10 ex.
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 314/24.11.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


